b'\n_START_ARTICLE_\nTV prijemnik\n_START_PARAGRAPH_\nTV prijemnik ili televizor je ure\xc4\x91aj koji slu\xc5\xbei za gledanje televizijskog programa._NEWLINE_Prvi komercijalni elektronski televizori izra\xc4\x91eni s katodnom cijevi su proizvodeni u Telefunkenu, u Njema\xc4\x8dkoj 1934., a slijede ih proizvo\xc4\x91a\xc4\x8di u Francuskoj 1936., Velikoj Britaniji 1936. i Sjedinjenim Ameri\xc4\x8dkim Dr\xc5\xbeavama 1938.\n_START_SECTION_\nDijelovi televizora\n_START_PARAGRAPH_\nModerni tv prijemnici se sastoje od zaslona, antene ili RF ulaza, zvu\xc4\x8dnika i bira\xc4\x8da kanala (tunera). Prisustvo bira\xc4\x8da kanala u televizoru (sada digitalni televizijski bira\xc4\x8d kanala), \xc4\x8dini da se televizor razlikuje od monitora, koji prima signal. Televizori imaju mogu\xc4\x87nost prikazivanja teleteksta. Ve\xc4\x87ina modernih televizora ima i dodatne ulaze za: igra\xc4\x87e konzole, ure\xc4\x91aje za reprodukciju DVD-ova, slu\xc5\xa1alice, i to naj\xc4\x8de\xc5\xa1\xc4\x87e u obliku SCART i HDMI priklju\xc4\x8daka.  Pojedini televizori imaju mogu\xc4\x87nost primanja informacija s interneta, kao \xc5\xa1to su vijesti sa burze, vremenska prognoza ili op\xc4\x87e vijesti.\n_START_SECTION_\nTehnologije izrade zaslona\n_START_PARAGRAPH_\nTelevizori danas koriste razli\xc4\x8dite tehnologije proizvodnje zaslona kao \xc5\xa1to su: CRT, LCD, plazma, DLP i odnedavno OLED.'